ELŐZETES HATÁSVIZSGÁLAT

Taliándörögd község Önkormányzata  Képviselő-testületének, 8/2014. (IX.30.) a helyi adókról szóló önkormányzati rendelet tervezethez 

A jogalkotásról szóló 2010. évi CXXX. törvény 17.-§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak: 

1. Társadalmi hatások

Az önkormányzat belterületén lévő 308 lakás után az adózók magánszemélyek kommunális adóját  fizetnek, várható bevétel 2700 e ft. Iparűzési adónak 57 adóalanya van, akik várhatóan 
5000 e ft, bevétellel növelik a költségvetést.  

1. Gazdasági, költségvetési hatások

A rendelet megalkotásának gazdasági,  költségvetési hatása nincs, mivel az adómértékek nem változnak. 

1. Környezeti és egészségügyi következmények

A rendelet megalkotásának környezeti, egészségügyi következménye nincs.

1. Adminisztratív terheket befolyásoló hatások

A rendelet módosításának  adminisztratív terhet befolyásoló hatása nincs.  

       5. A jogszabály megalkotásának szükségessége, a jogalkotás elmaradásának várható
következményei

 Helyi rendelet nincs összhangban a központi jogszabályokkal, az építményadónál mentességet ad a településen lakóhellyel, tartózkodási hellyel rendelkező adóalanyoknak, továbbá a vállalkozót nem veszi ki a mentességi körből. Jogszabály módosításának elmaradása esetén a Veszprém Megyei Kormányhivatal Törvényességi Főosztálya törvényességi észrevételt tehet.   

      6. A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához szükséges  személyi, szervezeti, tárgyi  és pénzügyi feltételek  rendelkezésre állnak.

